મેરેજ રજિસ્ટ્રેશન કરવું જરૂરી છે : કેટલાંક વર્ષો પહેલાં દેશનાં કેટલાંક રાજ્યોમાં મેરેજ રજિસ્ટ્રેશન કરવું જરૂરી હતું. ત્યારે ભારતીય સુપ્રીમ કોર્ટે ૨૦૦૬ માં બધાં રાજ્યોમાં હિન્દુ મેરેજ એકટ ૧૯૫૫ અને અન્ય ધર્મો માટે બનાવેલો મેરેજ એક્ટ હેઠળ મેરેજ રજિસ્ટ્રેશન કરવાનો આદેશ આપ્યો હતો, પરંતુ ત્યારે આ આદેશનું પાલન માત્ર કેટલાંક રાજ્યો અને જમ્મુ – કાશ્મીરમાં પાલન કરવામાં આવતું હતું. ૨૦૦૭માં એક કેસની સુનાવણી દરમિયાન સુપ્રીમ કોર્ટે મહિલાઓના અધિકારોની સુરક્ષા અને બાલવિવાહ રોકવા માટે દેશનાં બધાં રાજ્યોની સરકારને આદેશ આપ્યો કે તમામ રાજ્યો અને કેન્દ્રશાસિત પ્રદેશો તથા બધા ધર્મોમાં મેરેજ રજિસ્ટ્રેશન કરાવવું અનિવાર્ય છે. ભલે તે લગ્ન દેશના કોઈ રાજ્યમાં થયાં હોય. ત્યારથી આખા દેશમાં હિન્દુ મેરેજ એકટ ૧૯૫૫ના સેકશન-૮ની હેઠળ તથા અન્ય ધર્મો માટે બનેલા મેરેજ એકટ હેઠળ લગ્નનું રજિસ્ટ્રેશન કરાવવું જરૂરી છે.